Komisijos Reglamentas (EB) Nr. 2271/2003
2003 m. gruodžio 22 d.
atidarantis tam tikrų Rumunijos kilmės produktų importo į Europos bendriją tarifines kvotas 2004 m.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms, [1] ypač jo 7 straipsnio 2 dalį,
atsižvelgdama į 1998 m. spalio 5 d. Tarybos sprendimą 98/626/EB dėl protokolo, suderinančio Europos sutarties, įsteigiančios asociaciją tarp Europos Bendrijų ir jų valstybių narių, atstovaujančių vieną šalį, ir Rumunijos, atstovaujančios kitą šalį, prekybinius aspektus, sudarymo, siekiant atsižvelgti į Austrijos Respublikos, Suomijos Respublikos ir Švedijos Karalystės stojimą į Europos Sąjungą bei Urugvajaus raundo derybas dėl žemės ūkio, įskaitant esamų lengvatinių susitarimų patobulinimą [2] ypač į jo 2 straipsnio 1 dalį,
kadangi:
(1) 3 protokolas dėl prekybos perdirbtais žemės ūkio produktais prie Europos sutarties su Rumunija su daliniais pakeitimais, padarytais protokolu dėl šios Sutarties pakeitimo, nustato Rumunijos kilmės prekių importo metines tarifines kvotas. Šios kvotos turėtų būti atidarytos 2004 m.
(2) 1993 m. liepos 2 d. Komisijos reglamentas (EEB) Nr. 2454/93, nustatantis Tarybos reglamento (EEB) Nr. 2913/92, nustatančio Bendrijos muitų kodeksą [3], įgyvendinimo nuostatas, nustato tarifinių kvotų taikymo taisykles. Tikslinga numatyti, kad šiuo reglamentu įvedamos tarifinės kvotos turi būti taikomos vadovaujantis tomis taisyklėmis.
(3) Šiame reglamente numatytos priemonės atitinka Horizontaliųjų klausimų verslo vadybos komiteto nuomonę dėl prekybos I priede neišvardintais perdirbtais žemės ūkio produktais nuomonę,
PRIĖMĖ ŠĮ REGLAMENTĄ:
1 straipsnis
Priede išvardytų Rumunijos kilmės produktų importo į Bendriją tarifinės kvotos atidaromos nuo 2004 m. sausio 1 d. iki gruodžio 31 d. jame nustatytomis sąlygomis.
2 straipsnis
Komisija taiko 1 straipsnyje paminėtas Bendrijos tarifines kvotas, vadovaudamasi Reglamento (EEB) Nr. 2454/93 308a, 308b ir 308c straipsniais.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 22 d.